5.5.2022.
LV
Eiropas Savienības Oficiālais Vēstnesis
L 131/1
II (Neleģislatīvi akti)
REGULAS KOMISIJAS ĪSTENOŠANAS REGULA (ES) 2022/700 (2022. gada 4. maijs), ar ko groza Regulu (EK) Nr. 1295/2008 par apiņu importu no trešām valstīm
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (ES) Nr.
1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 190. panta 4. punktu, tā kā: (1)
Komisijas Regulas (EK) Nr. 1295/2008 (2) I pielikumā ir uzskaitītas trešo valstu iestādes, kas pilnvarotas izdot apliecinājumus, kurus dod līdzi no šīm valstīm importētiem apiņu produktiem.
Minētie apliecinājumi ir atzīti par līdzvērtīgiem Regulas (ES) Nr.
1308/2013 77. pantā paredzētajam sertifikātam.
(2)
Minēto trešo valstu attiecīgo iestāžu pienākums ir regulāri atjaunināt Regulas (EK) Nr. 1295/2008 I pielikumā iekļauto informāciju un ciešas sadarbības labā paziņot to Komisijai.
(3)
Kanāda ir nosūtījusi Komisijai pieprasījumu grozīt tās kompetentās iestādes nosaukumu un adresi, kura ir pilnvarota izdot līdzvērtības apliecinājumus.
Skaidrības labad ir lietderīgi Regulas (EK) Nr. 1295/2008 I pielikumu aizstāt pilnībā.
(4)
Tāpēc Regula (EK) Nr. 1295/2008 būtu attiecīgi jāgroza.
(5)
Lai nodrošinātu juridisko noteiktību un garantētu attiecīgo nozaru tirdzniecības plūsmu pārejas vienmērīgumu, šai regulai būtu jāstājas spēkā steidzamības kārtā nākamajā dienā pēc tās publicēšanas Eiropas Savienības Oficiālajā Vēstnesī.
(6)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
IR PIEŅĒMUSI ŠO REGULU.
1. pants Grozījums Regulā (EK) Nr. 1295/2008 Regulas (EK) Nr. 1295/2008 I pielikumu aizstāj ar šīs regulas pielikuma tekstu.
(1) OV L 347, 20.12.2013., 671. lpp. (2) Komisijas Regula (EK) Nr. 1295/2008 (2008. gada 18. decembris) par apiņu importu no trešām valstīm (OV L 340, 19.12.2008., 45. lpp.).